మద్దూర్ మండలం (నారాయణపేట జిల్లా)

మద్దూర్ మండలం, తెలంగాణ రాష్ట్రంలోని నారాయణపేట జిల్లాకు చెందిన మండలం.

ఇది సమీప పట్టణమైన నారాయణపేట నుండి 30 కి. మీ. దూరంలో కోస్గి-నారాయణపేట ప్రధాన రహదారిపై ఉంది. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది.   ప్రస్తుతం ఈ మండలం నారాయణపేట రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో  29  రెవెన్యూ గ్రామాలు ఉన్నాయి.

గణాంకాలు 

2011 జనాభా లెక్కల ప్రకారం మండల జనాభా 67470. ఇందులో పురుషుల సంఖ్య 33686, స్త్రీల సంఖ్య  33784. అక్షరాస్యుల సంఖ్య 27920.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 231 చ.కి.మీ. కాగా, జనాభా 67,395. జనాభాలో పురుషులు 33,583 కాగా, స్త్రీల సంఖ్య 33,812. మండలంలో 13,172 గృహాలున్నాయి.

మహబూబ్ నగర్ జిల్లా నుండి మార్పు 
గతంలో మహబూబ్ నగర్ జిల్లాలో ఉన్న ఈ మండలాన్ని 2019 ఫిబ్రవరి 17 న ప్రభుత్వం కొత్తగా ఏర్పాటు చేసిన నారాయణపేట జిల్లాలోకి చేర్చారు.

మండల విశేషాలు 
ఈ మండలంలోని తిమ్మారెడ్డిపల్లెలో బాబాజి మఠం ఉంది. ఇక్కడి దేవుడు గిరిజనులు కొలిచే దైవంగా ప్రసిద్ధి కెక్కింది.

పశుసంపద గణాంకాలు 
2007 నాటి పశుగణన ప్రకారం మండలంలో 79వేల గొర్రెలు, 11వేల మేకలు, 67 గాడిదలు, 338 పందులు, 844 కుక్కలు, 9900 కోళ్ళు, 4వేల దున్నపోతులు ఉన్నాయి.

కొత్త రెవెన్యూ మండలాలుగా కొత్తపల్లి 
2022 జూలై 22న కొత్తపల్లి మండలం మద్దూరు నుంచి కొత్త రెవెన్యూ మండలంగా ఏర్పడింది.

కొత్తపల్లిలో విలీనమైన గ్రామాలు 

 కొత్తపల్లి
 నిడ్జింత 
 భూనీద్ 
 దుప్పట్‌ఘాట్ 
 గోకుల్నగర్ 
 తిమ్మారెడ్డిపల్లి 
 పెద్దాపూర్ 
 లింగాల్చెడ్ 
 నందిగామ
 అల్లీపూర్

మద్దూరు మండలంలోని గ్రామాలు

రెవిన్యూ గ్రామాలు 

 లక్కాయిపల్లి
 నందిపహాడ్
 జాదవ్‌రావ్‌పల్లి
 పల్లెర్ల
 పర్సాపురం
 దమగాన్‌పూర్
 ఖాజీపూర్
 నాగిరెడ్డిపల్లి
 చింతలదిన్నె
 దోరెపల్లి
 మద్దూరు
 పెద్రిపహాడ్
 చెన్‌రెడ్డిపల్లి
 మోమినాపూర్
 రేనివట్ల
 చన్వార్
 మన్నాపూర్
 2022 జులై 22న కొమ్మూరు మరియు వీరారాం అనే 2 రెవెన్యూ గ్రామాలు మద్దూరు మండలం నుండి గుండుమల్ మండలానికి మరియు 10 రెవెన్యూ గ్రామాలు కూడా మద్దూరు మండలం నుండి కొత్తగా ఏర్పడిన కొత్తపల్లి మండలంలో విలీనం చేయబడ్డాయి.

మూలాలు

వెలుపలి లంకెలు